**Sir Michael Caine** CBE (/keɪn/; lahir **Maurice Joseph Micklewhite**; 14 Mac 1933), ialah seorang pelakon dan pengarang Inggeris. Caine telah muncul dalam lebih 115 filem dan dianggap sebagai ikon filem British.

Beliau mula terkenal pada era 1960an dengan membintangi beberapa filem British termasuk *Zulu* (1964), *The Ipcress File* (1965), *Alfie* (1966) dimana beliau dicalonkan untuk satu Anugerah Akademi, *The Italian Job* (1969) dan *Battle of Britain* (1969). Perananya yang paling terkenal pada era 1970an adalah dalam *Get Carter* (1971), *The Last Valley*, *Sleuth* (1972) dimana beliau mendapatkan pencalonan Anugerah Akademi keduanya, *The Man Who Would Be King* (1975) dan *A Bridge Too Far* (1977). Beliau mendapat pujian kritis terbaiknya pada era 1980an menerusi filem *Educating Rita* (1983) mendapatkan beliau Anugerah BAFTA dan Golden Globe untuk Pelakon Lelaki Terbaik. Pada tahun 1986, beliau menerima Anugerah Akademi bagi kategori Pelakon Lelaki Sokongan Terbaik untuk peranannya dalam *Hannah and Her Sisters*.

Caine melakonkan watak Ebenezer Scrooge dalam *The Muppet Christmas Carol* (1992). Selepas boleh dikatakan telah bersara daripada berlakon dalam skrin besar, beliau menikmati kebangkitan semula kerjayanya pada lewat era 1990an, menerima Anugerah Golden Globe kedua untuk lakonannya dalam Award *Little Voice* pada tahun 1998 dan menerima Anugerah Akademi kedua bagi kategori Pelakon Lelaki Sokongan Terbaik untuk lakonan dalam *The Cider House Rules* pada tahun berikutnya. Caine melakonkan watak Nigel Powers dalam *Austin Powers in Goldmember* dan Alfred Pennyworth dalam siri filem *Batman* oleh Christopher Nolan. Beliau kemudiannya muncul dalam beberap lagi filem Nolan termasuk *The Prestige* (2006), *Inception* (2010) dan *Interstellar* (2014). Beliau juga muncul sebagai peranan sokongan dalam *Children of Men* dan *Cars 2*. Sehingga tahun 2015, filem-filem yang dibintanginya telah mengutip lebih daripada $7.4 bilion di seluruh dunia.

Kehidupan awal
--------------

Sebuah plag biru digantung pada tahun 2003 menandakan tempat lahir Caine di Hospital St Olave
Caine dilahirkan di Hospital St Olave, Rotherhithe, Surrey, anak lelaki kepada Maurice Joseph Micklewhite (1899-1957) dan Ellen Frances Marie (née Burchell; 1900–1989). Bapa beliau berketurunan Ireland dan merupakan penganut Katolik. Beliau dibesarkan sebagai Protestan.

Caine mempunyai seorang adik, Stanley Micklewhite (1936–2013). Caine membesar di Southwark, London dan semasa Perang Dunia Kedua, beliau telah dipindahkan ke Runcton Utara berdekatan King's Lynn di Norfolk. Selepas perang, keluarganya ditempatkan semula di Marshall Gardens.

Pada tahun 1944, beliau mendapat biasiswa ke Sekolah Hackney Downs. Selepas setahun, beliau berpindah ke Sekolah Grammar Wilson di Camberwell (sekarang Sekolah Wilson di Wallington, London Selatan) dimana beliau meninggalkan sekolah itu ketika berumur enam belas tahun selepas mendapta sijil sekolah dalam enam mata pelajaran. Beliau kemudiannya bekerja sektika sebagai kerani untuk syarikat filem di Victoria Street dan untuk penerbit filem, Jay Lewis di Wardour Street.

Bermula 28 April 1952, beliau dipanggil untuk melaksanakan khidmat negara sehingga tahun 1954, beliau pernah berkhidmat semasa Perang Korea.

Karier
------

### 1950an

Karier lakonan Caine' bermula ketika berumur 20 tahun di Horsham, Sussex apabila memberi jawapan terhadap sebuah iklan di *The Stage* untuk pembantu pengurus pentas yang juga akan melakonkan peranan kecil untuk Horsham-based Westminster Repertory Company yang berlakon di Teater Carfax Electric. Menggunakan nama pentas "Michael Scott" pada bulan Julai 1953, beliau telah diberikan watak pemabuk Hindley dalam produksi *Wuthering Heights*. Beliau berpindah ke Lowestoft Repertory Company di Suffolk selama setahun apabila beliau berumur 22 tahun. Ia merupakan di sini beliau berjumpa dengan isteri pertamanya.

Apabila karier membawanya ke London pada tahun 1954, agennya memberitahu beliau bahawa sudah terdapat Michael Scott yang berlakon di London dan beliau perlu mencari nama baru dengan segera. Bercakap dengan agennya menerusi sebuah telefon awam di Leicester Square, London, beliau melihat sekelilingnya untuk mencari inspirasi dan terlihat *The Caine Mutiny* sedang ditayangkan di Sinema Odeon pada tahun 1954 dan mengambil keputusan untuk menukar namanya kepada "Michael Caine". 

Peranan filem pertama Michael Caine adalah sebagai salah seorang tentera dalam filem 1956, *A Hill in Korea*. Bintang-bintang filem ini adalah George Baker, Stanley Baker, Harry Andrews dan Michael Medwin manakala Stephen Boyd, Ronald Lewis dan Robert Shaw juga mempunyai peranan kecil.

Beliau muncul denagn kerap di televisyen sebagai peranan kecil. Peranan pertamanya yang dikredit dalam BBC adalah 'Boudousse' dalam *The Lark* pada tahun 1956. Bahagian-bahagian lain termasuk tiga peranan dalam *Dixon of Dock Green* pada tahun 1957, 1958 dan 1959, siri *Escape* (1957), drama *Mister Charlesworth* dan *The Caine Mutiny Court Martial* (1958).

### 1960an

Michael Caine dalam *Zulu* (1964)
Caine terus untuk muncul dalam televisyen, dalam *The Golden Girl* dan *No Wreath for the General* tetapi kemudiannya dipilih untuk berlakon dalam lakonan pentas *The Compartment*. Ini disusuli dengan peranan utama dalam lakonan pentas lain termasuk *Somewhere for the Night*, *Sunday-Night Play*, *The Playmates*, dan dua edisi lakonan pentas BBC *First Night*, *Funny Noises with Their Mouths* dan *The Way with Reggie*. Beliau juga berlakon dalam lakonan radio termasuk *Looking for Frankie* (1963) dan *Ping Pong* (1964).
Kejayaan besar untuk Caine datang apabila beliau dipilih untuk melakonkan watak Meff dalam *Next Time I'll Sing To You*.

Apabila lakonan pentas ini berpindah ke Criterion, beliau dilawati oleh Stanley Baker, salah seorang bintang dalam filem pertama Caine, *A Hill in Korea* yang memberitahu beliau untuk watak tentera Cockney dalam filem *Zulu*. Baker memberitahu Caine untuk berjumpa pengarah, Cy Endfield yang memberitahu beliau bahawa watak itu telah diberi kepada James Booth. Endfield kemudiannya menawar beliau ujian skrin untuk watak pengawai kelas atasan. Walaupun kurang berjaya dalam ujian, Endfield memberinya watak itu yang kemudiannya menjadikan beliau bintang filem. Lokasi pengambaran *Zulu* mengambil tempat di Natal, Afrika Selatan selama 14 minggu pada tahun 1963.

Agen Caine kemudiannya mendapatkan beliau peranan dalam produksi BBC, *Hamlet at Elsinore* (1964) sebagai Horatio. *Zulu* kemudiannya disusuli dengan dua peranan terkenalnya: Harry Palmer dalam *The Ipcress File* (1965) dan Alfie Elkins dalam *Alfie* (1966). Beliau kemudiannya melakonkan watak Palmer dalam empat filem seterusnya, *Funeral in Berlin* (1966), *Billion Dollar Brain* (1967), *Bullet to Beijing* (1995) dan *Midnight in Saint Petersburg* (1995). Caine membuat filem pertamanya di Amerika Syarikat pada tahun 1966 dalam *Gambit.*

### 1970an

Michael Caine dalam *Get Carter* (1971)
Selepas mempunyai peranan dalam *The Italian Job* dan *Battle of Britain* (kedua-duanya pada tahun 1969), Caine melakonkan watak utama dalam *Get Carter* (1971). Caine kemudiannya mempunyai peranan dalam *Sleuth* (1972) dan *The Man Who Would Be King* (1975). Pada tahun 1976, beliau muncul dalam *The Eagle Has Landed*. Pada tahun 1978, beliau membintangi *The Silver Bears*. Caine juga mempunyai peranan dalam *A Bridge Too Far* (1977).

### 1980an

Caine mempunyai peranan dalam *The Island* (1980), *The Hand* (1981) dan *The Jigsaw Man* (1982), *Educating Rita* (1983), *Hannah and Her Sisters* (1986), dan *Dirty Rotten Scoundrels* (1988). Beliau juga muncul dalam filem yang menerima ulasan teruk seperti *Blame It on Rio*, *Water*, *Jaws: The Revenge* (1987) dan *Bullseye!* (1990). 

Filem-filem lainya yang mencapai kejayaan adalah *California Suite*, *Dressed to Kill*, *Escape to Victory*, *Deathtrap* dan *Mona Lisa*. Pada tahun 1987, Caine menyuarakan filem *Hero*, filem rasmi Piala Dunia FIFA 1986. Beliau juga membintangi dalam *Without a Clue*, melakonkan watak Sherlock Holmes dan juga berlakon sebagai Chief Insp. Frederick Abberline dalam siri TV 1988, 'Jack the Ripper'.

### 1990an

Beliau melakonkan watak Mike dalam *Mr. Destiny* pada tahun 1990. Beliau mempunyai peranan sebagai Ebenezer Scrooge dalam filem yang menerima pujian kritis, *The Muppet Christmas Carol* (1992). Beliau mempunyai peranan sebagai Lloyd Fellowes dalam *Noises Off* (1992). Beliau juga melakonkan watak penjahat dalam filem Steven Seagal, *On Deadly Ground* (1994). Beliau berada dalam dua sekuel terus-ke-video Harry Palmer dan beberapa filem televisyen. Lakonannya dalam *Little Voice* (1998) membolehkan beliau memenangi Anugerah Golden Globe. Pernaan yang lebih baik menyusul dengan *The Cider House Rules* (1999) dimana beliau memenangi Anugerah Akademi untuk Pelakon Lelaki Sokongan Terbaik keduanya.

### 2000an

Caine di London untuk pembukaan Eropah *The Dark Knight*, Julai 2008
Pada era 2000an, Caine muncul dalam *Miss Congeniality* (2000), *Last Orders* (2001), *The Quiet American* (2002) dan beberapa lagi. Beberapa filem klasik Caine telah dibuat semula termasuk *The Italian Job*, *Get Carter*, *Alfie* dan *Sleuth*. Dalam buatan semula tahun 2007 filem *Sleuth*, Caine mengambil alih peranan Laurence Olivier dalam versi 1972 manakala Jude Law melakonkan peranan asal Caine. 

Caine juga membintangi *Austin Powers in Goldmember* (2002) sebagai bapa Austin dan pada tahun 2003, beliau membintangi bersama Robert Duvall dalam *Secondhand Lions*. Caine melakonkan watak Henry Lair dalam filem 2004, *Around the Bend*. Pada tahun 2005, beliau dipilih untuk watak Alfred Pennyworth dalam prduksi pertama siri baru filem *Batman*, *Batman Begins*. Pada tahun 2006, beliau muncul dalam *Children of Men* dan *The Prestige*. Pada tahun 2007, beliau muncul dalam *Flawless*, dan pada tahun 2008 dan 2012, beliau menyambung wataknya dalam sekuel *Batman*, *The Dark Knight* dan *The Dark Knight Rises* serta membintangi drama British, *Is Anybody There?*.

### 2010an

Caine (dua dari kanan) bersama barisan pelakon *Inception* pada 10 Julai 2010
Caine muncul dalam filem sains fiksyen, *Inception* sebagai Prof. Stephen Miles. Beliau menyuarakan watak Finn McMissile dalam filem 2011, *Cars 2* dan juga menyuarakan peranan sokongan dalam filem animasi, *Gnomeo & Juliet*. Beliau juga membintangi filem 2012, *Journey 2: The Mysterious Island* bersama-sama Josh Hutcherson, Dwayne Johnson dan Vanessa Hudgens.

Caine menyambung wataknya sebagai Alfred Pennyworth dalam sekuel Batman, *The Dark Knight Rises* yang ditayangkan pada bulan Julai 2012. Pengambaran babaknya mengambil tempat di Wollaton Hall, Nottinghamshire. Beliau muncul dalam filem sains fiksyen 2014, *Interstellar* sebagai Dr. Brand. Caine membintangi *Kingsman: The Secret Service* (2015), diarahkan oleh Matthew Vaughn.

Kehidupan peribadi
------------------

Caine bersama Scarlett Johansson Konsert Hadiah Nobel Keamanan, Disember 2008
Beliau berkahwin dengan pelakon, Patricia Haines dari tahun 1955 sehingga 1962. Mereka mempunyai seorang anak perempuan, Dominique. Beliau mempunyai hubungan dengan Bianca Jagger pada tahun 1968. Caine berkahwin dengan pelakon dan model, Shakira Baksh sejak 8 Januari 1973. Mereka mempunyai seorang anak perempuan, Natasha Haleema.

Filmografi
----------

### Filem

| Tahun | Tajuk | Peranan | Nota |
| --- | --- | --- | --- |
| 1956 | *Panic in the Parlour* | Sailor | Tidak dikredit |
| 1956 | *A Hill in Korea* | Private Lockyer | Juga bertajuk *Hell in Korea* |
| 1957 | *The Steel Bayonet* | Caine | Tidak dikredit |
| 1957 | *How to Murder a Rich Uncle* | Gilrony |  |
| 1958 | *A Woman of Mystery* | Minor Role | Tidak dikredit |
| 1958 | *Carve Her Name with Pride* | Thirsty Prisoner on Train | Tidak dikredit |
| 1958 | *The Key* | Bit part | Tidak dikredit |
| 1958 | *Blind Spot* | Johnny Brent |  |
| 1958 | *The Two-Headed Spy* | Gestapo Agent |  |
| 1958 | *Passport to Shame* | Bridegroom | Juga bertajuk *Room 43* |
| 1959 | *Danger Within* | Prisoner with Pin-Up | Tidak dikredit |
| 1960 | *Foxhole in Cairo* | Weber |  |
| 1960 | *The Bulldog Breed* | Sailor in Cinema Fight | Tidak dikredit |
| 1961 | *The Day the Earth Caught Fire* | Checkpoint Policeman | Tidak dikredit |
| 1962 | *Solo for Sparrow* | Paddy Mooney |  |
| 1963 | *The Wrong Arm of the Law* | Police Station PC | Uncredited |
| 1964 | *Zulu* | Lt. Gonville Bromhead |  |
| 1965 | *The Ipcress File* | Harry Palmer |  |
| 1966 | *Alfie* | Alfie Elkins |  |
| 1966 | *The Wrong Box* | Michael Finsbury |  |
| 1966 | *Gambit* | Harry Tristan Dean |  |
| 1966 | *Funeral in Berlin* | Harry Palmer |  |
| 1967 | *Hurry Sundown* | Henry Warren |  |
| 1967 | *Woman Times Seven* | Handsome Stranger | Segmen: *Show* |
| 1967 | *Billion Dollar Brain* | Harry Palmer |  |
| 1968 | *Deadfall* | Henry Stuart Clarke |  |
| 1968 | *The Magus* | Nicholas Urfe |  |
| 1969 | *The Italian Job* | Charlie Croker |  |
| 1969 | *Play Dirty* | Captain Douglas |  |
| 1969 | *Battle of Britain* | Squadron Leader Canfield |  |
| 1970 | *Too Late the Hero* | Pvt. Tosh Hearne |  |
| 1970 | *The Last Valley* | The Captain |  |
| 1970 | *Simon, Simon* | Diri sendiri | Filem pendek |
| 1971 | *Get Carter* | Jack Carter |  |
| 1971 | *Kidnapped* | Alan Breck |  |
| 1972 | *Zee and Co.* | Robert Blakeley |  |
| 1972 | *Pulp* | Mickey King |  |
| 1972 | *Sleuth* | Milo Tindle |  |
| 1974 | *The Black Windmill* | Maj. John Tarrant |  |
| 1974 | *The Marseille Contract* | John Deray | Ditayangkan di A.S. sebagai *The Destructors* |
| 1975 | *The Wilby Conspiracy* | Jim Keogh |  |
| 1975 | *The Romantic Englishwoman* | Lewis Fielding |  |
| 1975 | *The Man Who Would Be King* | Peachy Carnehan |  |
| 1976 | *Peeper* | Leslie C. Tucker |  |
| 1976 | *Harry and Walter Go to New York* | Adam Worth |  |
| 1976 | *The Eagle Has Landed* | Col. Kurt Steiner |  |
| 1977 | *A Bridge Too Far* | Lt. Col. John Ormsby Evelyn Vandeleur |  |
| 1978 | *Silver Bears* | Doc Fletcher |  |
| 1978 | *The Swarm* | Dr. Bradford Crane |  |
| 1978 | *California Suite* | Sidney Cochran |  |
| 1979 | *Ashanti* | Dr. David Linderby |  |
| 1979 | *Beyond the Poseidon Adventure* | Captain Mike Turner |  |
| 1980 | *Dressed to Kill* | Dr Robert Elliott |  |
| 1980 | *The Island* | Blair Maynard |  |
| 1981 | *The Hand* | Jonathan Lansdale |  |
| 1981 | *Escape to Victory* | Captain John Colby |  |
| 1982 | *Deathtrap* | Sidney Bruhl |  |
| 1983 | *Educating Rita* | Dr. Frank Bryant |  |
| 1983 | *The Honorary Consul* | Charley Fortnum, Consul |  |
| 1983 | *The Jigsaw Man* | Philip KimberlySergei Kuzminsky |  |
| 1984 | *Blame It on Rio* | Matthew Hollins |  |
| 1985 | *Water* | Governor Baxter Thwaites |  |
| 1985 | *The Holcroft Covenant* | Noel Holcroft |  |
| 1986 | *Hannah and Her Sisters* | Elliot |  |
| 1986 | *Sweet Liberty* | Elliott James |  |
| 1986 | *Mona Lisa* | Mortwell |  |
| 1986 | *Half Moon Street* | Lord Sam Bulbeck |  |
| 1986 | *The Whistle Blower* | Frank Jones |  |
| 1987 | *The Fourth Protocol* | John Preston | Juga penerbit eksekutif |
| 1987 | *Jaws: The Revenge* | Hoagie Newcombe |  |
| 1987 | *Surrender* | Sean Stein |  |
| 1988 | *Without a Clue* | Sherlock HolmesReginald Kincaid |  |
| 1988 | *Dirty Rotten Scoundrels* | Lawrence Jamieson |  |
| 1990 | *A Shock to the System* | Graham Marshall |  |
| 1990 | *Mr. Destiny* | MikeMr. Destiny |  |
| 1990 | *Bullseye* | Sidney LiptonDoctor Hicklar |  |
| 1992 | *Noises Off* | Lloyd Fellowes |  |
| 1992 | *Blue Ice* | Harry Anders | Juga penerbit |
| 1992 | *The Muppet Christmas Carol* | Ebenezer Scrooge |  |
| 1994 | *On Deadly Ground* | Michael Jennings |  |
| 1994 | *Then There Were Giants* | Joseph Stalin |  |
| 1995 | *Bullet to Beijing* | Harry Palmer |  |
| 1996 | *Blood and Wine* | Victor 'Vic' Spansky |  |
| 1996 | *Midnight in Saint Petersburg* | Harry Palmer |  |
| 1998 | *Shadow Run* | Haskell |  |
| 1998 | *Little Voice* | Ray Say |  |
| 1999 | *The Cider House Rules* | Dr. Wilbur Larch |  |
| 1999 | *The Debtors* |  |  |
| 2000 | *Quills* | Dr. Royer-Collard |  |
| 2000 | *Shiner* | Billy 'Shiner' Simpson |  |
| 2000 | *Get Carter* | Cliff Brumby |  |
| 2000 | *Miss Congeniality* | Victor Melling |  |
| 2001 | *Last Orders* | Jack |  |
| 2002 | *Austin Powers in Goldmember* | Nigel Powers |  |
| 2002 | *The Quiet American* | Thomas Fowler |  |
| 2003 | *Quicksand* | Jake Mellows |  |
| 2003 | *The Actors* | O'Malley |  |
| 2003 | *Secondhand Lions* | Garth |  |
| 2003 | *The Statement* | Pierre Brossard |  |
| 2004 | *Around the Bend* | Henry Lair |  |
| 2005 | *Batman Begins* | Alfred Pennyworth |  |
| 2005 | *Bewitched* | Nigel Bigelow |  |
| 2005 | *The Weather Man* | Robert Spritzel |  |
| 2006 | *Children of Men* | Jasper |  |
| 2006 | *The Prestige* | John Cutter |  |
| 2007 | *Flawless* | Mr. Hobbs |  |
| 2007 | *Sleuth* | Andrew Wyke |  |
| 2008 | *The Dark Knight* | Alfred Pennyworth |  |
| 2008 | *Is Anybody There?* | Clarence |  |
| 2009 | *Harry Brown* | Harry Brown |  |
| 2010 | *Inception* | Professor Stephen Miles |  |
| 2011 | *Gnomeo & Juliet* | Lord Redbrick | Suara sahaja |
| 2011 | *Cars 2* | Finn McMissile |
| 2012 | *Journey 2: The Mysterious Island* | Alexander Anderson |  |
| 2012 | *The Dark Knight Rises* | Alfred Pennyworth |  |
| 2013 | *Now You See Me* | Arthur Tressler |  |
| 2013 | *Mr. Morgan's Last Love* | Matthew Morgan |  |
| 2014 | *Stonehearst Asylum* | Dr. Salt |  |
| 2014 | *Interstellar* | Professor Brand |  |
| 2015 | *Kingsman: The Secret Service* | Arthur/Chester King |  |
| 2015 | *Youth* | Fred Ballinger |  |
| 2015 | *The Last Witch Hunter* | Father Dolan |  |
| 2016 | *Going in Style* | Joe |  |
| 2016 | *Now You See Me 2* | Arthur Tressler |  |

Rujukan
-------

1. ↑  "Monitor". *Entertainment Weekly* (1250). 15 March 2013. m/s. 23.
2. ↑  "Michael Caine – Box Office Data Movie Star". The-numbers.com. Dicapai pada 20 March 2014.
3. ↑  Rotherhithe did not become part of the London Borough of Southwark until its creation in 1965. In 1933 it was part of the Metropolitan Borough of Bermondsey (abolished 1965)
4. ↑  Michael Caine, *My Autobiography: The Elephant to Hollywood* (Hodder & Stoughton, 2011), p. 16.
5. ↑  "Michael Caine Biography (1933– )". *FilmReference.com*. Dicapai pada 16 April 2009.
6. ↑  "Lifestyle – Caine's magical performance in Is Anybody Out There?". WalesOnline. 1 May 2009. Dicapai pada 6 July 2012.
7. ↑  "Michaorfolk childhood". Runctonweb.co.uk. Dicapai pada 17 October 2009.
8. ↑  For an account of his evacuation and early school years, as sent to Jerry Pam—another Hackney Downs pupil whom he met in the 1950s, who was 6 years his senior, and who has become his publicist for "over 50 years"—see "MC" [Michael Caine], "A Message from Evacuee Maurice Micklewhite", *The Clove's Lines: The Newsletter of The Clove Club: The Old Boys of Hackney Downs School* 3.2 (March 2009): 16.
9. ↑  William Hall (2004). *The Biography of Sir Michael Caine;70 Not Out*. John Blake. ISBN 1-84454-019-7.
10. ↑  "Horsham Carfax Electric Theatre – Hidden Horsham". Hidden Horsham. Diarkibkan daripada yang asal pada 2009-08-21. Dicapai pada 17 October 2009.
11. ↑  Interview with Mike Ostler by Roxanne Blakelock (15 October 2004) for the British Library Theatre Archive Project at www.bl.uk. Retrieved 4 January 2012
12. ↑  The Actors – Sir Michael Caine Q&A, Indie London at www.indielondon.co.uk. Retrieved 4 January 2012
13. ↑  Saunders, James (1962). "Next Time I'll Sing To You". Dicapai pada 14 January 2012.
14. ↑  Caine, Michael (2011). *The Elephant to Hollywood*. New York: Henry Holt & Co. m/s. 50–52. ISBN 978-0-8050-9390-2.
15. ↑  *The Two-Headed Spy*, Turner Classic Movies Film Article at www.tcm.com. Retrieved 12 January 2012
16. ↑  Zulu War 1879 Discussion and Reference Forum (A Small Victorian War in 1879) in www.1879zuluwar.com/t3518-films-of-michael-caine. Retrieved 14 January 2012
17. ↑  Extract from The Elephant to Hollywood in Reader's Digest Australia at www.readersdigest.com.au. Retrieved 14 January 2012
18. ↑  Thomas, Bob (30 April 1987). "Three-time loser Caine becomes Oscar winner". *Kentucky New Era*. Google News Archive. Associated Press. Dicapai pada 21 October 2014.
19. ↑  "FIFA World Cup and Official FIFA Events: Programming". FIFA Films. Retrieved 28 January 2013
20. ↑  "Sir Michael Caine collects top French honour". BBC. Retrieved 14 July 2012
21. ↑  White, James (5 May 2013). "Michael Caine Heads To Interstellar". Empire. Dicapai pada 5 May 2013. Italic or bold markup not allowed in: `|publisher=` (bantuan)[*pautan mati kekal*]
22. ↑  "Mark Millar". *Twitter*.
23. ↑  John Hind (13 September 2009). "This Much I Know, an Interview with Michael Caine". *The Observer*. UK. Dicapai pada 14 November 2010.;"Michael Caine – Biography". Talk Talk. Dicapai pada 14 November 2010.
24. ↑  "Births England and Wales 1837–2006". Diarkibkan daripada yang asal pada 2015-07-13. Dicapai pada 2015-12-07.CS1 maint: bot: original URL status unknown (link)
25. ↑  Mark Duff. "Michael Caine's Important dates". Michaelcaine.com. Diarkibkan daripada yang asal pada 2009-11-12. Dicapai pada 17 October 2009.
26. ↑  "Michael Caine's Filmography – Michael Caine .com - The Official Michael Caine Website". www.michaelcaine.com. Diarkibkan daripada yang asal pada 2010-03-26. Dicapai pada 2010-03-31.
27. ↑  Thompson, Howard. "Foxhole in Cairo - Trailer - Cast - Showtimes - NYTimes.com". movies.nytimes.com. Dicapai pada 2010-03-31.
28. ↑  *America's Best, Britain's Finest: A ... - Google Books*. books.google.co.uk. Dicapai pada 2010-03-31.
29. ↑  *Consultancy, Ministry & Mission - Google Books*. books.google.co.uk. Dicapai pada 2010-03-31.
30. ↑  "THE BULLDOG BREED". www.michaelcaine.org. Diarkibkan daripada yang asal pada 2012-03-05. Dicapai pada 2010-03-31.
31. ↑  *A guide to apocalyptic cinema - Google Books*. books.google.co.uk. Dicapai pada 2010-03-31.
32. ↑  "The Wrong Arm of the Law (1963): Peter Sellers, Nanette Newman, Lionel Jeffries". www.citizencaine.org. Dicapai pada 2010-03-31.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Michael Caine*** |

* Tapak web rasmi
* Michael Caine di Pangkalan Data Filem Internet (IMDb)
* Michael Caine at the American Film Institute Catalog
* Michael Caine di *Charlie Rose*
* "The Films of Michael Caine" di YouTube compilation of film clips, 4 minutes
* PLAY DIRTY/Caine Special on Location in Spain
* Martyn Palmer, "Double act: Michael Caine and Jude Law (lunch and discussion)", *The Times*, 17 November 2007
* Charlie Rose video interview 3 February 2003 Diarkibkan 2010-08-30 di Wayback Machine
* IGN.com interview 18 March 2003
* 200 years of Michael Caine's family tree
* Sir Michael Caine interview on BBC Radio 4 *Desert Island Discs*, December 25, 2009

| Persondata |
| --- |
| Nama | Caine, Michael |
| Nama alternatif | Micklewhite, Sir Maurice Joseph |
| Pemerihalan ringkas | Pelakon lelaki Inggeris |
| Tarikh kelahiran | 14 Mac 1933 |
| Tempat kelahiran | Rotherhithe, Bermondsey, London, UK, UK |
| Tarikh kematian |  |
| Tempat kematian |  |